Futbol boʻyicha 2008-yilgi Oʻzbekiston Kubogi. Futbol boʻyicha 2008-yilgi Oʻzbekiston Kubogi (Футбол бўйича 2008-йилги Ўзбекистон Кубоги) — Oʻzbekiston Professional futbol ligasi tomonidan oʻtkazilgan turnir. Unda 36 nafar professional klublar ishtirok etgan. 1-bosqichdan boshlab Pley-off tizimi boʻyicha oʻtkazildi. Final oʻyini 2008-yilning 31-oktyabr kuni Toshkentdagi „Paxtakor“ stadionida Toshkentning „Bunyodkor“ va „Paxtakor“ klublari oʻrtasida boʻlib oʻtdi. „Bunyodkor“ ilk bor kubok sohibiga aylandi.